Сафин Фаил Ғабдулла улы

Сафин Фаил Ғабдулла улы (20 ғинуар 1959 йыл) — ғалим-социолог. 1994 йылдан Этнологик тикшеренеүҙәр институты хеҙмәткәре, 1996 йылдан өлкән ғилми хеҙмәткәр, 2004 йылдан — этнополитология бүлеге мөдире. Тарих фәндәре докторы (2001). Башҡортостан Республикаһының атҡаҙанған фән эшмәкәре.

 Биографияһы 
Фаил Ғабдулла улы Сафин 1959 йылдың 20 ғинуарында Башҡорт АССР-ының Дәүләкән районы Бик-Ҡарамалы  ауылында тыуған. Атаһы Бөйөк Ватан һуғышы ветераны, ауылда — монтёр, әсәһе һауынсы була. 

Дәүләкән ҡалаһының беренсе урта мәктәбен тамамлағас, колхозда эшләй.

 1977—1979 йылдарҙа Армияла хеҙмәт итә.
 1979 йылдан 1985 йылға тиклем Дәүләкән районы Бик-Ҡарамалы урта мәктәбендә уҡытыусы һәм мәктәп директоры булып эшләй.
 1985 йылда Башҡорт дәүләт университетының тарих факультетын тамамлай.
 1994 йылда — Миклухо-Маклай исемендәге этнология һәм антропология институтының аспирантураһын тамамлай.
 2004 йылдан — этнополитология бүлеге мөдире (ИЭИ УНЦ РАН)
Бөгөнгө көндә Өфө ҡалаһында Р. Г. Кузеев исемендәге этнологик тикшеренеүҙәр институтының этнополитология бүлеген етәкләй.

 Фәнни эшмәкәрлеге 
Волга-Урал регионы халыҡтарының этнотел һәм этносәйәси процестарҙы, этнодәүләт һәм этнос-ара мөнәсәбәттәрҙе өйрәнеүгә арналған 100-ҙән ашыу фәнни хеҙмәттәр яҙған. Донъяның төрлө ҡалаларында үткәрелгән халыҡ-ара ғилми конференциялар, семинарҙар һәм симппозиумдарҙа ҡатнашыусы, http://patriotrusrb.ru/node/428  Пресс- служба БРО ПП «Патриоты России», атап әйткәндә: Чикаго (1994), Майами (1996), Мангейм (ФРГ), Хельсинки (1999), Брюссель (2007).

 Ғилми хеҙмәттәре 
 Этно—языковые процессы в Башкортостане в XX столетии. М., 2000 г.
 Язык в технологии кадровой политики. История и современность: опыт Башкортостана, М., 2002 г.
 Вызов этничности в тенденции проявления идентичности, СПб, 2010 (авторҙаш).

 Маҡтаулы исемдәре һәм башҡа бүләктәре 
 Башҡортостан Республикаһының атҡаҙанған фән эшмәкәре
 Джон һәм Катрин Мак Артур гранты лауреаты (1996)

 Иҫкәрмәләр 

 Һылтанмалар 


Категория:20 ғинуарҙа тыуғандар
Категория:1959 йылда тыуғандар
Категория:Дәүләкән районында тыуғандар
Категория:Башҡорт дәүләт университетын тамамлаусылар
Категория:Башҡортостандың атҡаҙанған фән эшмәкәрҙәре
Категория:Алфавит буйынса социологтар